**Zmluva o spolupráci pri zabezpečení umeleckého vystúpenia**

uzatvorená v zmysle zák. č. 513/1991 Zb. (Obchodný zákonník) a zák. č. 185/2015 Z. z. (Autorský zákon)

**Článok I.**

**Zmluvné strany**

**Umelecký súbor Lúčnica**

sídlo: Štúrova 6, 811 02 Bratislava

v zastúpení: Mgr. art. Marián Turner, generálny riaditeľ

IČO: 00164828

DIČ: 2020829976

IČ DPH: nie je platcom DPH

registrácia: zriadený Ministerstvom kultúry SR na základe Zriaďovacej listiny č. MK-1510/2000-1 z 20.9.2000 a následných rozhodnutí MK SR o doplnení zriaďovacej listiny

bankové spojenie: Štátna pokladnica

IBAN: SK37 8180 0000 0070 0006 9114

(ďalej len "dodávateľ / účinkujúci")

a

**Mestské kultúrne stredisko**

sídlo: Nám. slobody 1269/3, 026 01 Dolný Kubín

v zastúpení: Mgr. Jana Greššová Jana, riaditeľka MsKS

IČO: 355046

DIČ: 2020561994

IČ DPH: SK 20205611994

registrácia: Príspevková organizácia mesta Dolný Kubín

bankové spojenie: VÚB Dolný Kubín

IBAN: SK 06 0200 0000 0000 0043 3332

(ďalej len "usporiadateľ")

**Článok II.**

**Predmet zmluvy**

2. 1. Predmetom tejto zmluvy je úprava práv a povinností zmluvných strán spojených so zabezpečením umeleckého vystúpenia tanečného súboru, orchestra a speváckej skupiny Umeleckého súboru Lúčnica spôsobom a za podmienok dohodnutých v tejto zmluve.

2.2. Dátum, čas a miesto konania umeleckého vystúpenia:

**nedeľa 15. septembra 2019 o 17.00 hod. v DS MsKS Dolný Kubín**

Názov programu: **„Z tvorby prof. Štefana Nosáľa“**

Účinkujú: **tanečný súbor, orchester a spevácka skupina Umeleckého súboru Lúčnica**

**Článok III.**

**Práva a povinnosti zmluvných strán**

**3.1.** **Dodávateľ sa zaväzuje:**

3.1.1. zabezpečiť podanie umeleckého výkonu účinkujúcich s plnou zodpovednosťou a podať ho v maximálnej kvalite, adekvátnej svojim možnostiam,

3.1.2. zabezpečiť, že účinkujúci v čase uzavretia tejto zmluvy nemá žiadne zmluvné záväzky, ktoré by mu bránili v podaní umeleckého výkonu podľa tejto zmluvy,

3.1.3. dostaviť sa na umelecké vystúpenie včas, v zmysle inštrukcií usporiadateľa,

3.1.4. bezodkladne oznámiť usporiadateľovi, že sa z vážnych objektívnych dôvodov nemôže zúčastniť skúšky, resp. vystúpenia,

3.1.5. vysporiadať všetky nároky účinkujúcich vyplývajúce z podania umeleckého výkonu a jeho použitia a šírenia,

3.1.6. zabezpečiť včasné dodanie propagačných materiálov (plagáty) usporiadateľovi za účelom aktívnej propagácie umeleckého vystúpenia,

3.1.7. dodržiavať predpisy BOZP, PO a CO a riadiť sa príslušnými pokynmi usporiadateľa,

3.1.8. zabezpečiť a uhradiť prepravu účinkujúcich, technických pracovníkov dodávateľa a hudobných nástrojov do miesta účinkovania a späť,

3.1.9. zabezpečiť a uhradiť ubytovanie účinkujúcich a technických pracovníkov dodávateľa.

**3.2.** **Usporiadateľ sa zaväzuje zabezpečiť:**

3.2.1. primerané podmienky na účinkovanie a zabezpečenie umeleckého vystúpenia po technickej stránke,

3.2.2. bezpečný a technicky vyhovujúci priestor určený pre realizáciu vystúpenia s minimálnymi rozmermi javiska - šírka 12 m a  hĺbka 9 m,

3.2.3. uzamykateľné šatne pre 50 účinkujúcich v blízkosti javiska vybavené rovnakým počtom stoličiek a vešiakov,

3.2.4. sociálne zariadenia (umyvárne a WC) pre účinkujúcich umelcov,

3.2.5. miesto pre zvukovú réžiu uprostred posledného a predposledného radu (6+6 miest),

3.2.6. 14 stoličiek (bez bočných operadiel na ruky) pre orchester,

3.2.7. vývody elektrického prúdu podľa ČSN (max. 10 m od javiska) pre ozvučenie a osvetlenie 1 x 380 V + nulový vodič, zaťaženie 63 A na fázu – podľa možností usporiadateľa,

3.2.8. existujúcu techniku javiska, scény a sály s obsluhujúcim personálom,

3.2.9. hore požadované technické podmienky a kvalifikovaných technických pracovníkov (elektrikár, javiskový technik, obsluha ťahov, osvetľovač, požiarnik) najneskôr od príjazdu techniky súboru (cca 6 hodín pred dohodnutým časom vystúpenia), ako aj počas skúšky a vystúpenia,

3.2.10. aktívnu a preukázateľnú propagáciu umeleckého vystúpenia,

3.2.11. umytie javiska cca 1 h pred skúškou a cca 30 min. pred umeleckým vystúpením,

3.2.12. vpúšťanie divákov do sály podľa pokynov zástupcu dodávateľa cca 30 min. pred začiatkom vystúpenia,

3.2.13. zamedzenie prístupu cudzích osôb do priestorov zákulisia a šatní,

3.2.14. podmienky na ochranu majetku dodávateľa a účinkujúcich,

3.2.15. aby bez súhlasu dodávateľa neboli zhotovené žiadne profesionálne zvukové, obrazové a zvukovoobrazové záznamy umeleckého výkonu účinkujúcich,

3.2.16. zaslanie 1 exempláru  podpísanej zmluvy na adresu dodávateľa, najneskôr 5 dní pred uskutočnením umeleckého vystúpenia,

3.2.17. 10 voľných vstupeniek na vystúpenie pre účely dodávateľa,

3.2.18. občerstvenie voda/minerálka cca 50 x 1,5l (50% jemne sýtená, 50% nesýtená),

3.2.19. minimálnu teplotu ovzdušia pre účinkovanie 16°C a teplotu v šatniach 21°C. Pri teplotách pod uvedené hodnoty nie je súbor povinný účinkovať,

3.2.20. ohlásenie interpretovaných diel príslušným ochranným organizáciám a vysporiadanie licenčných odmien autorov interpretovaných diel v súlade so zákonom č. 185/2015 Z. z. (Autorský zákon),

3.2.21. oznámenie konania verejného kultúrneho podujatia na príslušnom miestnom úrade a v prípade potreby povolenie na vjazd a parkovanie prepravných prostriedkov dodávateľa (autobus s prívesom, mikrobus, 2 osobné autá) v mieste konania vystúpenia.

**Článok IV.**

**Odmena**

4.1. Zmluvné sa strany dohodli na odmene za umelecké vystúpenie vo výške **4.250,- Eur** (netto), slovom: štaritisícdvesto Eur, pričom tržby z predmetného vystúpenia budú pripísané na účet usporiadateľa.

4.2. Usporiadateľ sa zaväzuje uhradiť dohodnutú odmenu na základe faktúry vystavenej dodávateľomso splatnosťou 14 dní od jej vystavenia.

4.3. V prípade omeškania úhrady faktúry má dodávateľ právo fakturovať penále vo výške 0,05% z fakturovanej čiastky za každý deň omeškania dlžníka.

4.4. Usporiadateľ sa ďalej zaväzuje uhradiť organizácii kolektívnej správy práv LITA, autorská spoločnosť, Mozartova 9, 811 02 Bratislava licenčné odmeny autorov z predmetného vystúpenia, a to na základe faktúry vystavenej LITA, autorská spoločnosť.

**Článok V.**

**Osobitné ustanovenia**

5.1. V prípade porušenia povinností vyplývajúcich z tejto zmluvy sú zmluvné strany oprávnené od zmluvy odstúpiť.

5.2. V prípade, že predmet tejto zmluvy nebude realizovaný v súlade s touto zmluvou, zmluvná strana, ktorá túto skutočnosť bez vážneho dôvodu zavinila, je povinná uhradiť druhej strane vzniknutú škodu v zmysle všeobecne záväzných právnych predpisov platných na území SR.

5.3. V prípade, ak predmet tejto zmluvy nebude realizovaný z dôvodu vyššej moci (prírodná katastrofa, štrajk, choroby, epidémia, havária) alebo ďalších nepriaznivých a neovplyvniteľných podmienok (dážď, sneh, silný vietor a pod.), vrátane v čase uzavretia tejto zmluvy nepredvídanej štátnej reprezentácie na strane dodávateľa, nemá žiadna zo zmluvných strán nárok na náhradu v tom čase preukázateľne vynaložených nákladov. V závislosti na dohode zmluvných strán bude stanovený náhradný termín vystúpenia a v prípade, že k takejto dohode nedôjde, vystúpenie sa považuje za zrušené v plnom rozsahu tejto zmluvy.

**Článok VI.**

**Záverečné ustanovenia**

6.1. Zmluvné strany prehlasujú, že prejavy ich vôle sú vážne, slobodné, určité a zrozumiteľné. Žiaden z účastníkov neuzavrel zmluvu v omyle alebo za nápadne nevýhodných podmienok. Zmluvu si účastníci riadne prečítali, porozumeli jej obsahu a na znak súhlasu ju podpisujú.

6.2. Túto zmluvu je možné meniť a dopĺňať po vzájomnej dohode zmluvných strán formou písomných dodatkov podpísaných oprávnenými zástupcami zmluvných strán.

6.3. Práva a povinnosti zmluvných strán, ktoré nie sú upravené v tejto zmluve, sa riadia ustanoveniami zák. č. 513/1991 Zb. (Obchodný zákonník) a zák. č. 185/2015 Z. z. (Autorský zákon) a ustanoveniami ostatných všeobecne záväzných právnych predpisov platných na území SR v čase uzavretia tejto zmluvy.

6.4. Zmluvné strany sa dohodli, že všetky rozpory vyplývajúce z plnenia zmluvy, budú riešiť predovšetkým dohodou a vzájomným rokovaním. V prípade ak nedôjde k dohode, žalobca uplatní práva zo zmluvy na príslušnom súde v SR.

6.5. Táto zmluva sa vyhotovuje v dvoch rovnopisoch, z ktorých dodávateľ dostane jedno vyhotovenie a usporiadateľ jedno vyhotovenie.

6.6. Zmluvné strany berú na vedomie povinnosť dodávateľa zverejniť túto zmluvu podľa § 5a) zák. č. 211/2000 Z. z. o slobodnom prístupe k informáciám v znení neskorších predpisov a na tento účel zmluvné strany prehlasujú, že súhlasia so zverejnením zmluvy v rozsahu platnej legislatívy.

6.7. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv Úradu vlády SR.

V Bratislave dňa .......................... V Dolnom Kubíne dňa 23.7.2019

za dodávateľa: za usporiadateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. art. Marián Turner Mgr. Jana Greššová**

generálny riaditeľ riaditeľka MsKS